**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts ir izstrādāts saskaņā ar Deklarācijā par Laimdotas Straujumas vadītā Ministru kabineta iecerēto darbību Latvija pasaulē sadaļas Ārlietas 147. punktu: "Aizstāvēsim plašāku Latvijas pārstāvību ANO svarīgākajās struktūrās, kā arī turpināsim sarunas par Latvijas iestāšanos Ekonomiskās sadarbības un attīstības organizācijā (OECD)".  Ministru kabineta 2013. gada 10. septembra sēdes protokola Nr. 48 92.§ protokollēmuma 3. punkts.  Ministru kabineta 2014. gada 7. jūlija rīkojuma Nr.331 1. un 2. punkti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iestāšanās Ekonomiskās sadarbības un attīstības organizācijā (turpmāk tekstā - Organizācija) ir viena no Latvijas ārpolitikas prioritātēm. 2013. gada 30. maijā Organizācijas Ministru padome apstiprināja rezolūciju par Organizācijas tālākās paplašināšanās procesu un sadarbības padziļināšanu ar trešajām valstīm, pilnvarojot Organizācijas ģenerālsekretāru uzsākt sarunas ar Latviju par pievienošanos Organizācijai. 2013. gada 15. oktobrī Organizācijas Padome apstiprināja Latvijas iestāšanās sarunu "Ceļa karti".  Šobrīd aktīvi norisinās tehniskās sarunas ar 21 „Ceļa kartē” norādīto Organizācijas komiteju – atbildīgās Latvijas institūcijas sagatavo un iesniedz papildus informāciju (anketas, informatīvie materiāli u.c.), notiek Organizācijas misijas Rīgā. Organizācijas komitejās notiek izvērtējumi par situāciju Latvijā attiecīgajā jomā.  Tehniskās pievienošanās sarunas notiek pēc iepriekš izstrādāta grafika, kas ļauj cerēt uz sarunu sekmīgu noslēgšanu līdz 2015. gada beigām.  Paralēli darbībām, kas vērstas uz Latvijas pievienošanos Organizācijai, Latvijas nozaru institūcijas aktīvi piedalās Organizācijas komitejās un darba grupās regulārā darba ietvaros.  2013. gada janvārī Latvija iesniedza pieteikuma vēstules dalībai dažādos statusos Organizācijas komitejās un darba grupās. Atsaucoties uz šiem pieteikumiem Organizācija ir informējusi par pieņemtajiem lēmumiem aicināt Latviju piedalīties dalībnieka statusā vairākās komitejās: 2013.g. 15. jūlijā - Patērētāju aizsardzības politikas komitejā un Rūpniecības, inovāciju un uzņēmējdarbības komitejā, 2013. gada 21. oktobrī - Statistikas un statistikas politikas komitejā un Tūrisma komitejā, un 2013. gada 20. decembrī - Tirdzniecības komitejā. Ekonomikas ministrija ir nosūtījusi Organizācijai atbildes vēstules, apstiprinot gatavību, un interesi kļūt par dalībnieku iepriekšminētajās komitejās.  Dalībnieka statusa (*participant*) piešķiršanas kritēriji: spēja un interese dot nozīmīgu ieguldījumu institūcijas mandāta un programmas īstenošanā, aktīvi piedaloties tās darbā un sniedzot savu ieguldījumu. Dalībnieka statuss sniedz iespēju valstij apmeklēt konkrētas komitejas visas sanāksmes (izņemot slēgtās daļas, kurās tiek lemts par pievienošanās procesu Organizācijai).  Dalībnieka statuss komitejā paredz dalībmaksu 10 800 euro apmērā. Š.g. 27. maijā tika saņemts Organizācijas rēķins par Latvijas ikgadējo dalības maksu 2014. gadam, tai skaitā 10 800 euro par katru no iepriekš minētajām 5 komitejām, kurās Latvijai ir piešķirts dalībnieka statuss, kopsummā par 54 000 euro.  Atbilstoši 2012. gada 9. oktobra Organizācijas rezolūcijai „Līdzdalība Organizācijas institūcijās” („Partnership in OECD Bodies”), sākot ar 2013. gada 1. janvāri dalībmaksas, summa OECD institūcijās katru gadu tiek automātiski palielināta atkarībā no dalībvalstu iepriekšējā gada inflācijas līmeņa, kas tiek attiecīgi noapaļots uz tuvākajiem EUR 100.  Ikgadējā dalības maksa par dalībnieka statusu iepriekš minētajās komitejās Latvijai būs jāmaksā arī 2015. gadā. Pēc Latvijas pievienošanās Organizācijai par konkrētām darba grupām nebūs jāmaksā, jo Latvijai būs jāveic viena kopēja dalībvalstu iemaksa Organizācijā. Līdz ar to, Ekonomikas ministrijai un Ārlietu ministrijai būtu jāparedz ikgadējās dalībmaksas veikšana attiecīgajās Organizācijas komitejās arī 2015. gadā un nepieciešamības gadījumā arī turpmākajos gados, līdz Latvija pievienosies Organizācijai.  Saskaņā ar Ministru kabineta 2014. gada 7. jūlija rīkojumu Nr. 331 „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju” atbildīgā ministrija par Organizācijas Tirdzniecības komiteju turpmāk būs Ārlietu ministrija. Līdz ar to Ārlietu ministrijas budžetā nepieciešams paredzēt ikgadējā dalības maksa Tirdzniecības komitejā.  Ņemot vērā minēto, rīkojuma projekts paredz šādus uzdevumus:  Finanšu ministrijai no valsts pamatbudžeta programmas 02.00.00 „Līdzekļi neparedzētiem gadījumiem" piešķirt:   1. Ekonomikas ministrijai 43 200 euro, lai nodrošinātu dalības maksu par dalībnieka statusu Organizācijas Patērētāju aizsardzības politikas komitejā, Rūpniecības, inovāciju un uzņēmējdarbības komitejā, Statistikas un statistikas politikas komitejā un Tūrisma komitejā 2014. gadā. 2. Ārlietu ministrijai 10 800 euro, lai nodrošinātu dalības maksu par dalībnieka statusu Organizācijas Tirdzniecības komitejā 2014. gadā. |
| 3. | Projekta izstrādē iesaistītās institūcijas | Ārlietu ministrija, Ekonomikas ministrija, Finanšu ministrija, Tieslietu ministrija. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014. gads** | | Turpmākie trīs gadi (*euro*) | | |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitāieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 54 000 | 54 500 | 55 000 | 55 500 |
| 2.1. valsts pamatbudžets | 0 | 54 000 | 54 500 | 55 000 | 55 500 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -54 000 | -54 500 | - 55 000 | -55 500 |
| 3.1. valsts pamatbudžets | 0 | -54 000 | -54 500 | - 55 000 | -55 500 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 54 000 | 0 | 0 | 0 |
| 5. Precizēta finansiālā ietekme: | X | 0 | -54 500 | - 55 000 | -55 500 |
| 5.1. valsts pamatbudžets | 0 | -54 500 | - 55 000 | -55 500 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009. gada 22. decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”.  Jautājums par papildu valsts budžeta līdzekļu piešķiršanu 2015.gadam, 2016. gadam un turpmākajiem gadiem Ārlietu ministrijai 2015.gadā 10 900 euro, 2016. gadā 11 000 euro un 2017. gadā 11 100 euro un Ekonomikas ministrijai 2015.gadā 43 600 euro, 2016. gadā 44 000 euro un 2017. gadā 44 400 euro dalībmaksai par dalībnieka statusu rīkojuma projektā minētajās komitejās skatāms Ministru kabinetā kopā ar visu ministriju un citu centrālo valsts iestāžu jauno politikas iniciatīvu pieprasījumiem likumprojekta "Par valsts budžetu 2015. gadam" un likumprojekta "Par vidēja termiņa budžeta ietvaru 2015., 2016. un 2017. gadam" sagatavošanas procesā, ievērojot valsts budžeta finansiālās iespējas. | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| |  |  |  | | --- | --- | --- | | 1. | Saistības pret Eiropas Savienību | Nav | | 2. | Citas starptautiskās saistības Saistības pret Organizāciju | 2012. gada 11. oktobra Organizācijas Padomes rezolūcija „Līdzdalība Organizācijas institūcijās” („*Partnership in OECD Bodies*”),  2013. gada 15. jūlija Organizācijas sekretariāta vēstule par Patērētāju politikas komitejas lēmumu aicināt Latviju piedalīties komitejas darbā dalībnieka statusā.  2013. gada 15. jūlija Organizācijas sekretariāta vēstule par Rūpniecības, inovāciju un uzņēmējdarbības komitejas lēmumu aicināt Latviju piedalīties komitejas darbā dalībnieka statusā.  2013. gada 21. oktobra Organizācijas sekretariāta vēstule par Statistikas un statistikas politikas komitejas lēmumu aicināt Latviju piedalīties komitejas darbā dalībnieka statusā.  2013. gada 21. oktobra Organizācijas sekretariāta vēstule par Tūrisma komitejas lēmumu aicināt Latviju piedalīties komitejas darbā dalībnieka statusā.  2013. gada 20. decembra Organizācijas sekretariāta vēstule par Tirdzniecības komitejas lēmumu aicināt Latviju piedalīties komitejas darbā dalībnieka statusā.  2014. gada 27. maija Organizācijas vēstule un rēķins par Latvijas ikgadējo dalības maksu 2014. gadam. | | 3. | Cita informācija | Nav | |
| **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** |
| |  |  | | --- | --- | | **Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums** | **Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta** | | 2012. gada 11. oktobris C(2012)100/FINAL, „Organizācijas Padomes rezolūcija par līdzdalība Organizācijas institūcijās” („*Resolution of the Council on Partnership in OECD Bodies”*) | 2013. gada 15. jūlija Organizācijas sekretariāta vēstule par Rūpniecības, inovāciju un uzņēmējdarbības komitejas lēmumu aicināt Latviju piedalīties komitejas darbā dalībnieka statusā.  2013. gada 21. oktobra Organizācijas sekretariāta vēstule par Statistikas un statistikas politikas komitejas lēmumu aicināt Latviju piedalīties komitejas darbā dalībnieka statusā.  2013. gada 21. oktobra Organizācijas sekretariāta vēstule par Tūrisma komitejas lēmumu aicināt Latviju piedalīties komitejas darbā dalībnieka statusā.  2013. gada 20. decembra Organizācijas sekretariāta vēstule par Tirdzniecības komitejas lēmumu aicināt Latviju piedalīties komitejas darbā dalībnieka statusā.  2014. gada 27. maija Organizācijas vēstule un rēķins par Latvijas ikgadējo dalības maksu 2014. gadam. | |

|  |  |  |
| --- | --- | --- |
| **Starptautiskās saistības (pēc būtības), kas izriet no norādītā starptautiskā dokumenta.**  **Konkrēti veicamie pasākumi vai uzdevumi, kas nepieciešami šo starptautisko saistību izpildei** | **Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde** | **Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.**  **Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.**  **Norāda institūciju, kas ir atbildīga par šo saistību izpildi pilnībā** |
| A | B | **C** |
| Organizācijas Padomes „Rezolūcija par līdzdalība Organizācijas institūcijās” paredz sistēmu un principus ne-dalībvalstu dalībai Organizācijas institūcijās, kā arī nosaka finansiālās saistības. Atbilstoši rezolūcijai dalībnieka statuss komitejā paredz dalībmaksu 10 800 euro apmērā.  Organizācijas vēstules pamatojoties uz konkrētu komiteju lēmumiem, sniedz tiesisko pamatu Latvijas tiesībām piedalīties konkrētu komiteju visās (izņemot slēgtās daļas) sanāksmēs, kā arī pienākumiem veikt ikgadējās dalībmaksas. Ekonomikas ministrijas Organizācijai nosūtītajās atbildes vēstulēs tika apstiprināta gatavība kļūt par dalībnieku iepriekšminētajās komitejās.  2014. gada 27. maija Organizācijas vēstule un rēķins nosaka finansiālas saistības: Latvijas ikgadējo dalības maksu 2014. gadam, tai skaitā 10 800 euro par katru no iepriekš minētajām 5 komitejām, kurās Latvijai ir piešķirts dalībnieka statuss, kopsummā par 54 000 euro.  Lai nodrošinātu ikgadējās dalībmaksas veikšanu attiecīgajās Organizācijas komitejās par dalībnieka statusu 2014.gadā nepieciešams piešķirt finansējumu Ekonomikas ministrijai 43 200 euro un Ārlietu ministrijai  10 800 euro. | Rīkojuma projekts Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”. | Starptautiskās saistības tiks izpildītas pilnībā 2014. gadā.  Lai nodrošinātu ikgadējās dalībmaksas veikšanu attiecīgajās Organizācijas komitejās par dalībnieka statusu 2015.gadā un nepieciešamības gadījumā turpmākajos gados nepieciešamais finansējums būtu: Ekonomikas ministrijai 2015.gadā 43 600 euro apmērā, 2016. gadā 44 000 euro apmērā un 2017. gadā 44 400 euro apmērā un Ārlietu ministrijai 2015.gadā 10 900 euro apmērā, 2016. gadā 11 000 euro apmērā un 2017. gadā 11 100 euro apmērā.  Jautājumu par papildu finansējuma piešķiršanu Ekonomikas ministrijai un Ārlietu ministrijai 2015. gadā un nepieciešamības gadījumā turpmākajos gados ikgadējās dalībmaksas par dalībnieka statusu Organizācijas Patērētāju aizsardzības politikas komitejā, Rūpniecības, inovāciju un uzņēmējdarbības komitejā, Statistikas un statistikas politikas komitejā, Tūrisma komitejā un Tirdzniecības komitejā nodrošināšanai būtu nepieciešams izskatīt Ministru kabinetā kopā ar visu ministriju un citu centrālo valsts iestāžu jauno politikas iniciatīvu pieprasījumiem likumprojektu "Par valsts budžetu 2015.gadam" un "Par vidēja termiņa budžeta ietvaru 2015., 2016. un 2017. gadam" sagatavošanas procesā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Nav |
| Cita informācija | | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, Ekonomikas ministrija, Finanšu ministrija, Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, nav plānots likvidēt esošās institūcijas un nav plānots reorganizēt esošu institūciju vai arī apvienot esošas institūcijas. |
| 3. | Cita informācija | Nav |

Anotācijas II, IV un VI sadaļa – projekts šīs jomas neskar.

Ārlietu ministrs E. Rinkēvičs

Vīza: valsts sekretāra p.i.

Valsts sekretāra vietnieks – administratīvais direktors P. Vaivars

20.08.2014 13:12

1 929

Elīna Brimerberga

Ekonomisko attiecību un attīstības sadarbības politikas departamenta

OECD un ekonomiskās sadarbības nodaļas vecākā referente

Tālr: 67015996; E-pasts: [elina.brimerberga@mfa.gov.lv](mailto:elina.brimerberga@mfa.gov.lv)